玩轉英語

《玩轉英語》係香港MakerVille製作嘅兒童節目，總共有兩季。節目透過唔同嘅形式遊戲，教小朋友學英文。

第一季節目由2020年3月22號到4月26號同埋11月1號到2021年3月14號逢禮拜日喺17:30–18:00喺ViuTV播。固定主持係香港恒生大學英文學系高級講師鍾可盈博士同李子駿，同埋再搭配一位女主持。由第1至12集，女主持由沈殷怡或者黃可盈嚟做。由第13集起，換入樊沛珈做女主持，代替沈殷怡。

第二季節目由2021年3月21號到2022年7月3號同一時段播，主持得返鍾可盈博士同黃可盈。

暫停播映事件
本嚟根據ViuTV喺2020年4月公佈嘅未來節目表，呢個節目起碼去到5月底都仍然播緊，但實際上播完4月26號嗰集後就話係最後一集，令呢個節目一度做咗ViuTV最短命嘅自製兒童節目。臨時決定暫停播映嘅原因，係通訊事務管理局喺4月20號宣佈批准香港電視娛樂提出嘅要求，由5月1號到10月31號期間，暫時豁免本地免費中文電視頻道播放本地製作兒童節目。

受呢單嘢影響嘅，重有逢禮拜一到五兒童節目《快樂童盟》，同埋原定5月16號首播嘅全新自製兒童節目《私家補補》，一樣畀外購動畫取代咗。

隨住豁免期完結，呢個節目由11月1號開始繼續播返。

每集一覽

第一季

第二季

2021年

2022年

節目調動
2020年4月12號：由於直播《2020 許冠傑同舟共濟 Online Concert》，所以延遲到4月13號09:00-09:30播。
2021年7月25號、8月1號：由於播《東奧2020 - 午間直擊》，所以改到14:30-15:00播。
2021年12月26號：由於直播《草蜢．愛的禮物．A Present》，所以改到15:00-15:30播。

ViuTV：玩轉英語

電視節目變遷 

2020年ViuTV節目
2021年ViuTV節目
2022年ViuTV節目